MAJOR พุ่ง 7% โบรกฯ แนะซื้อเป้า 18 บ. ชี้ผ่านจุดต่ำสุดแล้ว ลุ้นผลงานครึ่งปีหลังฟื้น
MAJOR พุ่ง 7% โบรกฯ แนะซื้อเป้า 18 บ. ชี้ผ่านจุดต่ำสุดแล้ว ลุ้นผลงานครึ่งปีหลังฟื้น ล่าสุดอยู่ที่ 16.20 บาท บวก 1.10 บาท หรือ 7.28% มูลค่าซื้อขาย 113.03 ล้านบาท
MAJOR พุ่ง 7% โบรกฯ แนะซื้อเป้า 18 บ. ชี้ผ่านจุดต่ำสุดแล้ว ลุ้นผลงานครึ่งปีหลังฟื้น ล่าสุดอยู่ที่ 16.20 บ. บวก 1.10 บ. หรือ 7.28% มูลค่าซื้อขาย 113.03 ลบ.
13 ส.ค. 2563

ผู้สื่อข่าวรายงานว่า ราคาหุ้น บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ล่าสุด ณ เวลา 11.32 น. อยู่ที่ 16.20 บาท บวก 1.10 บาท หรือ 7.28% สูงสุดที่ 16.60 บาท ต่ำสุดที่ 15.80 บาท ด้วยมูลค่าซื้อขาย 113.03 ล้านบาท โดยราคาหุ้น MAJOR ปรับตัวขึ้นสูงสุดในรอบ 2 เดือน นับตั้งแต่ราคาหุ้นอยู่ที่ระดับ 16.20 บาท เมื่อวันที่ 15 มิ.ย.2563

ทั้งนี้ บล.แลนด์ แอนด์ เฮ้าส์ ระบุในบทวิเคราะห์ แนะนำ “ซื้อ” MAJOR ราคาเป้าหมาย 18 บาท/หุ้น โดยมองว่าผ่านจุดต่ำสุด สถานการณ์ทยอยกลับสู่ภาวะปกติ Upside 20% ขณะคาดผลตอบแทนเงินปันผลปีหน้าสูง 7.3% ถือเป็นโอกาสให้ ซื้อลงทุน
โดยผลประกอบการทยอยฟื้นตัวตั้งแต่ไตรมาส 3/36 หลังหนังฟอร์มยักษ์เริ่มฉายทั่วโลก ส.ค.นี้ แม้เดือนก.ค. ไม่มีหนังเด่นเข้าฉาย แต่ยังมีภาพยนตร์ไทย มนต์รักดอกผักบุ้ง ที่ยังช่วยให้ รายได้ภาพยนตร์ดีขึ้นจาก มิ.ย. 100% ขณะที่โรงหนังในเอเซีย ทั้ง จีน ญี่ปุ่น เกาหลี และ ไทย กลับมาให้บริการปกติ กดให้ภาพยนตร์จากฮอลลีวูดต้องทยอยปล่อยฉายทั่วโลก โดย  Warner Bros ตัดสินใจส่ง Tenet  ฉายทั่วโลกในวันเดียวกัน 27 ส.ค. นี้
ทั้งนี้ MAJOR คาดจะมีรายได้จาก Tenet ราว 70% จากที่ควรจะเป็น เพราะยังเว้นระยะห่าง 2 ที่นั่ง เว้น 1 ที่นั่ง ขณะค่าย Disney เริ่มส่งภาพยนตร์ฟอร์มยักษ์ Mulan เข้าฉาย 3 ก.ย. เช่นกัน นอกจากนี้ Major มีการเจรจาขอส่วนลดค่าเช่าพื้นที่โรงภาพยนตร์ ทั้งในส่วนของ minimum guarantee และ Revenue Sharing รวมถึงขอลด Revenue Sharing ที่จ่ายให้แก่เจ้าของลิขสิทธิ์หนัง เพื่อบรรเทาผลกระทบ COVID-19 ที่เกิดขึ้นในปีนี้  ขณะมีการลดค่าเช่าพื้นที่ให้แก่ผู้เช่าพื้นที่ ที่ได้รับผลกระทบรายได้น้อยกว่าปกติ สูงสุดไม่เกิน 50%  โดยพิจารณาอย่างสมเหตุสมผลเป็นราย ๆ ไป เพื่อให้ผู้เช่าอยู่รอด ซึ่งอาจทำให้งวดไตรมาส 3/63 ยังมีขาดทุนอยู่บ้าง แต่ดีขึ้นจากงวดไตรมาส 2/63 อย่างชัดเจน